Document ID: /roh_data/filtered/Bilingualer_Corpus_interleaved-it-rm.jsonl.gz/1164

This is a text translated from Italian to Rumantsch Grischun.
I Grigioni sono lieti di accogliere il Parlamento federale e di favorire lo scambio di opinioni politiche

Fra dieci giorni comincerà la sessione autunnale delle Camere federali a Flims Laax Falera. Proprio perché la sessione rappresenta un evento politico di primaria importanza, il Governo grigionese sfrutterà l'occasione per presentare alle parlamentari e ai parlamentari il Cantone dei Grigioni come un Cantone innovativo. I Grigioni sono lieti di accogliere il Parlamento federale e di favorire lo scambio di opinioni politiche. I lavori preparatori dell'Organizzazione del progetto Grigioni seguono la tabella di marcia e si trovano ora nella fase conclusiva.

I membri delle Camere federali vengono nei Grigioni in primo luogo per svolgere il loro lavoro di parlamentari. A tale scopo deve essere messa loro a disposizione un'infrastruttura professionale come a Berna, ma anche un'interessante offerta per il tempo libero. Per il Governo grigionese la sessione, che inizierà fra dieci giorni, rappresenta un evento politico di primaria importanza con conseguenze turistiche e non un evento turistico con conseguenze politiche. Le manifestazioni di contorno ufficiali, concordate con la direzione del Parlamento e adeguate alle esigenze di lavoro, sono quindi in numero limitato. Esse devono avvicinare le parlamentari ed i parlamentari al Cantone dei Grigioni e consentire i contatti con la lingua e la popolazione romancia.

Il Cantone dei Grigioni, la Regione Surselva e i Comuni di Flims, Laax e Falera collaborano per la sessione con partner del settore turistico. In considerazione dell'impegno profuso da parte di tutte le persone coinvolte è quindi senz'altro legittimo che la sessione porti loro adeguati benefici e pubblicità. La sessione nei Grigioni non è quindi né un evento di marketing o un evento di lusso. La sessione deve piuttosto offrire alle parlamentari e ai parlamentari la possibilità di conoscere anche i lati belli e piacevoli della vita nei Grigioni. Il Cantone dei Grigioni dispone di competenze turistiche chiave che in veste di Cantone ospitante vorrebbe dimostrare di possedere con un'accoglienza calorosa.

I Grigioni vogliono profilarsi politicamente

Proprio perché la sessione rappresenta un evento politico di primaria importanza, il Governo grigionese assumerà anche posizioni politiche nei contatti con le parlamentari e i parlamentari. I Grigioni sono lieti di accogliere il Parlamento federale, di partecipare a discussioni impegnate e di favorire lo scambio di opinioni politiche. In primo piano vi sono lo spazio alpino e con esso il Cantone dei Grigioni quale Cantone di montagna. I Cantoni alpini devono riuscire ad affermarsi in discussioni talvolta accese e provare di non essere né un'area incapace di sopravvivere dal punto di vista economico né un modello ecologico fuori moda. Il Governo intende sfruttare l'occasione e mostrare al Parlamento che i Grigioni non sono un'area alpina abbandonata ma che guardano con fiducia al futuro. Il Cantone vive e sopravvive da un lato grazie a un'indomita volontà di sopravvivere e a molta iniziativa personale per migliorare le condizioni di vita e dall'altro grazie alla giustificata solidarietà degli altri Cantoni, degli agglomerati e delle città.

I Grigioni si dimostrano così innovativi, coraggiosi e visionari. Il Cantone mantiene e amplia una rete di infrastrutture che serve interessi nazionali ed internazioni nel settore dei trasporti pubblici e privati, che offre alle persone alla ricerca di svago distensione ed esperienze di vita indimenticabili e che grazie al progetto Porta Alpina guarda al futuro in modo del tutto innovativo. Molte ditte sono disposte ad investire in questo Cantone. Esse diffondono un entusiasmo che prelude ad un nuovo inizio ed evidenziano che, oltre ai grandi centri economici, in questo Paese esistono anche centri economici regionali che guardano con fiducia allo sviluppo futuro.

Intensi lavori preliminari a Flims e un regalo di benvenuto

Anche il Comune di Flims si impegna attivamente per garantire alle parlamentari e ai parlamentari condizioni di lavoro ottimali durante la sessione. La popolazione e le autorità del Comune ospite non hanno badato a spese dopo che è stata presa la decisione della sessione extra muros. Flims è stata rimessa a lucido e la popolazione si è preparata con molto impegno personale alla sessione. Le autorità comunali hanno fissato l'esecuzione di progetti in modo tale che le partecipanti e i partecipanti alla sessione possano beneficiarne. Ad esempio è stata realizzata per tempo la piattaforma con il nome romancio per rondone, il spir, con la sua straordinaria vista sulle gole del Reno. Il Comune ha inoltre pubblicato, in tempo per l'inizio della sessione, un libro che verrà offerto a tutte le partecipanti e a tutti i partecipanti alla sessione quale regalo di benvenuto. Questo libro con disegni del noto caricaturista Hans Moser presenta il paese in modo vivace e divertente.

Un altro regalo di benvenuto è il libro "Graubünden zwischen Integration und Isolation" ("Grigioni tra integrazione e isolamento") di Martin Bundi e Christian Rathgeb. Lo storico ed ex Presidente del Consiglio nazionale Bundi e il giurista e granconsigliere Rathgeb lodano il recente sviluppo costituzionale e le relazioni esterne del Cantone dei Grigioni. Il libro pubblicato dalla casa editrice Südostschweiz offre alle parlamentari e ai parlamentari in forma concentrata una panoramica interessante della storia costituzionale e della realtà costituzionale.

Lavori preparatori in dirittura d'arrivo

I lavori preparatori per la sessione esterna sono in pieno svolgimento e sono ormai in dirittura d'arrivo. I lavori per le infrastrutture, la logistica, la sicurezza e il programma di contorno rispettano le scadenze. I costi attuali superano di circa 355'000 franchi la stima dei costi del giugno 2005. Il preventivo dell'Organizzazione del progetto Grigioni ammontava allora a circa 1,5 mio. di franchi, con una partecipazione ai costi del Cantone dei Grigioni pari a circa 0,5 mio. di franchi. I costi superiori sono imputabili in particolare a spese supplementari per il Center da visita e per gli eventi del programma di contorno, in particolare per la festa di chiusura insieme alla popolazione sul Lago di Laax. Queste spese supplementari vengono però finanziate dagli sponsor e dai comuni. Le spese che il Cantone dei Grigioni deve sostenere per la sessione rimangono invariate.

La stretta collaborazione con la Confederazione prosegue senza problemi. All'inizio di settembre i membri del Parlamento hanno ricevuto i primi inviti per il programma di contorno, che è stato realizzato in collaborazione con le organizzazioni regionali. A fine agosto è stato pubblicato per le visitatrici e i visitatori l'opuscolo "Bun da savair", il quale contiene informazioni utili sulla sessione esterna e presenta più da vicino anche il Center da visita: il centro di accoglienza e di esperienze per le visitatrici e i visitatori. La popolazione di Flims e della Surselva ha inoltre la possibilità di seguire in diretta i dibattiti delle Camere sul canale di informazione Alpenarena News.

L'Organizzazione del progetto intende mettere all'asta i banchi delle consigliere nazionali e dei consiglieri nazionali. Il ricavato andrà ad un istituto di beneficenza. Prima dell'inizio della sessione, il 18 settembre le parlamentari e i parlamentari saranno invitati ad un buffet di apertura, organizzato dalla Swiss School of Tourism and Hospitality (SSTH) di Passugg e Coira, durante il quale saranno offerte prelibatezze da tutto il mondo. È inoltre previsto un atto conclusivo simbolico, il cui contenuto non è ancora noto.

Organo: Governo

Fonte: it Cancelleria dello Stato

Data: 08.09.2006

Il Grischun s'allegra da la visita dal parlament federal e dal barat d'opiniuns politicas

En diesch dis cumenza a Flem Laax Falera la sessiun d'atun da las chombras federalas. Gist perquai che la sessiun è in'occurrenza politica d'emprim rang vegn la regenza grischuna a profitar da l'occasiun per posiziunar il chantun Grischun en il contact cun las parlamentarias e cun ils parlamentaris sco chantun innovativ. Il Grischun s'allegra da la visita dal parlament federal e dal barat d'opiniuns politicas. Las lavurs preparatoricas da l'organisaziun chantunala dal project avanzan tenor il plan da termins e van en la fasa finala.

Las commembras ed ils commembers da las chombras federalas vegnan en emprima lingia en il Grischun per far lur lavur parlamentara. En quest connex duai star a disposiziun ad ellas ed ad els - sco a Berna - ina infrastructura professiunala, ma er ina purschida da temp liber attractiva. Per la regenza grischuna è la sessiun che cumenza en diesch dis in'occurrenza politica d'emprim rang cun in'aura turistica correspundenta e betg in event turistic cun in'aura politica. Las occurrenzas accumpagnantas uffizialas ch'èn vegnidas fatgas giu cun la direcziun dal parlament federal e che tegnan quint dals basegns da lavur han lieu mo en in dumber limità. Ellas duain servir a mussar a las parlamentarias ed als parlamentaris il chantun Grischun e pussibilitar contacts reals ed autentics cun la lingua e cun la populaziun rumantscha.

Per la sessiun lavuran il chantun Grischun, la regiun Surselva e las vischnancas da Flem Laax Falera cun partenarias e cun partenaris da la branscha turistica. En vista a lur engaschament èsi absolutamain legitim che la sessiun pussibilitescha ad ellas ed ad els d'avair ina valur agiuntada adequata u da far reclama per lur intents. La sessiun en il Grischun n'è ni in'occurrenza da marketing ni in event da luxus. Anzi, la sessiun duai dar a las parlamentarias ed als parlamentaris la pussaivladad d'emprender ad enconuscher er las varts bellas ed agreablas dal Grischun. Il chantun Grischun posseda ina cumpetenza turistica centrala ch'el vuless preschentar sco ospitant cordial.

Il Grischun vul sa posiziunar politicamain

Gist perquai che la sessiun è in'occurrenza politica d'emprim rang vegn la regenza a posiziunar il chantun Grischun er politicamain en il contact cun las parlamentarias e cun ils parlamentaris. Il chantun Grischun s'allegra da la visita dal parlament federal, da discussiuns engaschadas e dal barat d'opiniuns politicas. En quest connex stattan sut squitsch il territori alpin e cun el il chantun Grischun sco chantun muntagnard. Ils chantuns muntagnards sa ston far valair en ina discussiun che vegn per part manada cun vehemenza e cumprovar ch'els n'èn - or dal puntg da vista economic - ni territoris che n'èn betg abels dad exister ni - or dal puntg da vista ecologic - in model antiquà. La regenza vuless profitar da l'occasiun e mussar al parlament ch'il Grischun n'è nagina "alp nunproductiva", anzi, ch'el va cun confidenza vers l'avegnir. Il chantun viva e surviva d'ina vart grazia a la ferma voluntad d'exister e grazia a blera atgna iniziativa per meglierar las cundiziuns da viver sco er - da l'autra vart - da la solidaritad giustifitgada dals auters chantuns, da las aglomeraziuns e da las citads.

En quest connex mussa il Grischun ch'el è innovativ, curaschus e visiunar. Il chantun mantegna ed engrondescha ina rait d'infrastructuras che serva - en il sectur dal traffic public e privat - ad interess naziunals ed internaziunals, che porscha recreaziun ed eveniments da gronda valur a persunas che tschertgan quai e ch'è pront da far - grazia a la porta alpina - er pass nunconvenziunals vers il futur. Bleras firmas privatas èn prontas d'investir en quest chantun. Ellas derasan in'atmosfera da partenza e mussan cleramain ch'i dat - ultra dals gronds centers economics da quest pajais - en mintga cas er centers economics regiunals che han confidenza en il svilup futur.

Lavurs preliminaras intensivas a Flem ed in regal da bainvegni

En moda intensiva lavura er Flem sco vischnanca ospitanta londervi da garantir a las parlamentarias ed als parlamentaris cundiziuns da lavur optimalas per l'andament da la sessiun. La populaziun e las autoritads da la vischnanca ospitanta n'han temì nagina lavur dapi che la decisiun per la sessiun extra muros è vegnida prendida. Flem è vegnì ornà e decorà e la populaziun è sa preparada cun bler engaschament persunal per la sessiun. Las autoritads communalas han fixà ils termins da tscherts projects uschia che las participantas e ch'ils participants da la sessiun possian profitar da quests projects. Uschia è la plattafurma "Il spir" (rumantsch per "Mauersegler") cun la vista unica en la chavorgia dal Rain vegnida realisada a temp. Gist per il cumenzament da la sessiun ha la vischnanca ultra da quai edì in cudesch che vegn surdà a tut las participantas ed a tut ils participants da la sessiun sco regal da bainvegni. Quest cudesch ch'il caricaturist renumà Hans Moser ha illustrà preschenta il vitg en ina moda viva e divertenta.

In ulteriur regal da bainvegni en furma da cudesch è l'ovra "Il Grischun tranter integraziun ed isolaziun" da Martin Bundi e da Christian Rathgeb. L'istoricher ed anteriur president dal cussegl naziunal Bundi ed il giurist e deputà Rathgeb valiteschan il svilup il pli nov da la constituziun e las relaziuns externas dal chantun Grischun. Quest cudesch ch'è cumparì tar la chasa editura Südostschweiz Buchverlag dat a las parlamentarias ed als parlamentaris - en furma concentrada - ina invista interessanta da l'istorgia da la constituziun e da la realitad constituziunala.

Las lavurs preparatoricas sa chattan sin ils ultims meters

Las lavurs preparatoricas per la sessiun d'ordaifer progredeschan cun bler schlantsch e sa chattan sin ils ultims meters. En ils secturs da l'infrastructura, da la logistica, da las segirezza e dal program accumpagnant sa sviluppan las lavurs tenor plan da termins. Ils custs actuals sa chattan circa 355'000 francs sur la calculaziun approximativa dal zercladur 2005. Quella giada aveva l'organisaziun chantunala dal project budgetà circa 1,5 milliuns francs cun ina part da circa 0,5 milliuns francs per il chantun Grischun. Ils motivs per ils custs pli auts èn en spezial las expensas supplementaras per il center da visita sco er per las occurrenzas dal program accumpagnant, cunzunt per la festa da finiziun cun ina vasta participaziun da la populaziun al lai da Laax. Quests custs supplementars vegnan dentant finanziads da contribuziuns da sponsurs e da las vischnancas. Las expensas dal chantun Grischun per la sessiun restan èn il rom previs oriundamain.

Nagins problems na chaschuna la stretga collavuraziun cun la confederaziun. Il cumenzament da settember han las commembras ed ils commembers dal parlament survegnì las emprimas invitaziuns per il program accumpagnant che vegn organisà cun agid da purschidras e da purschiders regiunals. Per visitadras e per visitaders è cumparì la fin d'avust la broschura "Bun da savair" che cuntegna infurmaziuns impurtantas ed interessantas davart la sessiun d'ordaifer. En quella vegn er preschentà pli detagliadamain il center da visita ch'è il lieu da scuntrada e da divertiment per visitadras e per visitaders. La populaziun da Flem e da la Surselva survegn ultra da quai la pussaivladad da persequitar directamain a la televisiun las debattas da las chombras federalas, e quai sur il chanal d'infurmaziun "alpenarena news".

Plinavant planisescha l'organisaziun dal project in'acziun speziala per ingiantar ils pults da las cusseglieras naziunalas e dals cussegliers naziunals. Ils retgavs vegnan dads ad ina instituziun da beneficenza. Las parlamentaras ed ils parlamentaris vegnan envidads ils 18 da settember - avant il cumenzament da la sessiun - ad ina marenda d'avertura. Quella vegn concepida e realisada da la swiss school of tourism and hospitality (SSTH) da Passugg e da Cuira e cumpiglia delicatessas da tut il mund. Ultra da quai è planisà in act da finiziun simbolic. Ses cuntegn n'è anc betg fixà.

Gremi: regenza

Funtauna: rg chanzlia chantunala

Data: 08.09.2006